**Урок по даргинскому языку**

**«Очень замечательное**

**имя прилагательное»**

***М.И.Гаджибагомедова***

20.12.2012

Дарсла мурад:

Существительное тикрарбарес.

Мурхьбиахъес прилагагательноеличила багьуди. Прилагательноеби гъайлизи дузахъес бурсибарни.

Дарган мезличила диги имцIабарес.

***Учитель:******Салам хIушаб дарганти,***

***Арадеш, ахъушанти,***

***Пергер лавашаканти***

***МикIхIенти ва цIудхъранти.***

***Сагъдираба хIурхъанти,***

***Сахават хайдакьланти,***

***Датаба, уркухъанти,***

***Дерхъаба, къадаранти.***

ИшбархIи нушала тамашала дарс саби. Нешла мезличила диги чедаахъес!

**Ученик:** **Нешла мез – дурхъати мез сари, илди асес яра дицес хIейрар!**

**Ученик:** **Дарган мез хIедалуси дарганра дарган ахIен!**

**Ученик:** **Дигахъена нушала нешла мез!**

**Ученик:** **Учительли дурхIнази вайси секIал х1ебуру.**

**Учитель:** ИшбархIи нуша «Прилагательноела дунъялизир» аркьути сарра.

Сегъунти гъайла бутIни даладая хIушани?

**Ученик:** Дарган мезлизир лер вецIал гъайла бутIа: существительное, прилагательное, числительное, местоимение, глагол, наречие, послелог, союз, кесек, междометие.

**Учитель:** Се баладая хIушани существительноеличила гъайла бутIа саблин? Бурая.

**Ученик:** Существительное гъайла бутIа саби, суненира секIал чебиахъуси ва *чи? се?* ибти суалтала цалис жаваб лугуси. Масала: се? ручка, чи? учитель.

**Учитель:** ГIяхIси саби, карии.

 Гьанна иш суратличи хIеръили существительноеби декIардарая.

*( доскаличиб янила сурат лябкьян.)*

*(ДурхIнани существительноеби дуру)*

**Учитель:** Иш суратлизир нушани чедаибти дахъал секIулти дурира. Гьана белгибирехIе сегъунти лишанти сара илди секIултала.СекIа лишан чебиахъуси гъайла бутIалис се бикIуси?

**Ученик:** СекIа лишан чебиахъуси гъайла бутIалис прилагательное или бикIар, суненира сегъуна? чиди? сецад? ибти суалтала цалис жаваб лугуси. Масала: ришт1аси рурси, **чи?** рурси, рурси **сегъуна?** ришт1аси.

**Учитель:** АхIерти дурхIни, иш суратлизирти существительноебала лишанти дурахIе.

*(дурхIнала жавабти)*

**Учитель:** ГIяхIси саби, гIяхIси хIянчи саби.

**Учитель:** Дарган мезла прилагательноебала чучи хасти морфологиялашалти лишантира лерти сари*.*

Кьадар хIясибли дарсдикIар -си, -ил, -л суффиксуначил тамандирути ва чузиб жинсла гIяламат лебти прилагательноеби. *Масала: халаси хъали – халати хъулри, балкIа ута – далкIа утни ва цархIилтира.*

Существительноеличил дарх хIедакIили сарицун дузахъухIели падежуни хIясибли дарсдикIар. Масала: У.п. биштIаси,

А.п. биштIасили,

Х.п. биштIасила,

Л.п. биштIасилис,

Б.п. биштIасиличил,

Гь.п. биштIасиличила,

С.п. биштIасиличибли,

Гъ.п. биштIасиличи,

Б.п. биштIасиличибяхI,

П.п. биштIасиличиб,

Д.п. биштIасиличибад.

Прилагательное предложениелизиб имцаливан определение биубли башар. Хасти анцIбукьуназибприлагательное предложениела царх1ил членнира биубли башар (подлежащеели, объектли, дополнениели, сказуемоела бутIали.)

Прилагательноела сунечи хасти суффиксунира лерти сари: -си, -а,

-л, -ил, -ан, -ен, -ян, -кан ва ц. Масала: цIуба, жагаси, цархIил ва ц.

Сунела мягIна хIясибли прилагательноеби чумал журала дирар: качествола, отношениела, цугбурцнила, притяжаниела.

**Учитель:** Бурая набзи, гъайлизир нушани дахъал дузахъехIев прилагательноеби?

**Ученик:** ГIе, нушани секIа лишан чебаахъес багьандан дузахъехIе, илди гьай-гьай гIягIнити сари. Илдани мез жагадиру.

**Учитель:** Нушала гIяхIли хIушачил тянишбиахъес багьандан хIушала у ва ил уличил бехIбирхьуси хIушала хасиятличил гъамси прилагательноера бурая. Масала: Мадина – мургьигъуна.

***ГIябдула – гIякьлукар***

***Марьям – малинагъуна муриси***

***Нажир – намусчевси***

***Марьям – мургьигъуна***

***ГIиса – гIяш-гIяшси***

***ГIяйшат – гIякьлучерси***

***Азинат – ахъси***

***Зугьра – зубаригъуна***

***Марат – маллагъуна***

***ГIяйшат - гIямултар***

***Ражаб – разиси***

***Сакинат – саламатси***

***ПатIимат – пагьмучерси***

***Жамиля – жагаси***

***Мадина - муриси***

***Ибрагьим – игитгъуна***

***Марьям – манкъушгъуна***

**Учитель:** Тянишдиубра, дирех1ев дарс даимбарес?

**Ученикуни:** ДирехIе.

**Учитель:** Гьанна нушани кроссворд ирзехIе. Ишаб дигIянабикибси прилагательное баргес чеббиркули саби хIушаб.

|  |  |  |  |  |  |
| --- | --- | --- | --- | --- | --- |
| **1** |  |  |  |  |  |
| **2** |  |  |  |
| **3** |  |  |  |  |  |  |
| **4** |  |  |  |  |
| **55** |  |  |  |
| **6** |  |  |  |  |  |  |
| **7** |  |  |  |  |  |  |

1. Асух1ебирни. (къадагъа)
2. Дерубти кьар (мура)
3. 14 дус х1ебиубти дурх1ас х1елуга. (паспорт)
4. Къукъу- рямкьярличилси зугьал миъбала марка. (хъябхъя)
5. Кьаркьа камличи суркбируси дарман. (мазь)
6. Халаси къуллукъла вег1 х1яким. (министр)
7. Илди чедаэс х1ейрар, някъбази дуцес х1ейрар,

Илди агарси адам г1ях1ил х1ериэс х1ейрар. (Пикруми) **дурхъаси**

**Учитель:** Баркалла, дурхIни. Молодцы. Дархьти жавабти дедибтас иш биштIаси биалра савгъат бедлугахIе. *(Жавабуни дурибтас открыткаби дедес.)*

**Учитель:** Дарс кагахъес багьандан ишгъуна хIянчи бирехIе.

Ишди прилагательноебачил дугьбала цалабикуни пикридарая.

Шаласи

Ахъси

Хьанца

Мурхьси

ЦIуба

БугIярси

Ванаси

Кьакьаси

ГIяшси

ЦIудара

ЦIакьси

БягIуси

Шиниша

Эркинси

БиштIаси

Жагаси

**Учитель:**  «Чиди дахъал?»

Гьарилли сунени далути прилагательноеби кIапIилизир лукIуси сай. КIинайс ахтардибирехIе чили дахъал далулив, гIур илис открытка бедлугуси саби.

Гьу, дехIдирхьехIе!

*(ДурхIнани чули далутигъунти прилагательноеби лукIа, кIинайс илди кIапIри дурчу учительли ва ахтардибиру чила дахъал лера)*

**Учитель:** Нуни иш хIянчи ахтардибарайчи хIушани далути буралаби дурая прилагательноеби лерти.

**Ученик:** **ГIяхIси гьалмагъ ца дуслира варгес хIейрар,**

**амма ца сягIятли ветахъахъес вирар.**

**Ученик:** **ВиштIсиличил дудешван вии, зилантачил – узиван,**

 **халатачил – уршиван.**

**Ученик:** **Жуз хIеркIличи мешуси саби:**

**илини чинаб-дигара гьуни бургу.**

**Ученик:** **ГIяхIси адамла гьалмагъуни бахъал бирар.**

**Ученик:** **Галга цIедеш хIясибли бала, адам – баркьуди хIясибли.**

**Ученик:** **ДурхIялис някъли мабирхъидну, гIяхIси гъайли бяхъя.**

**Учитель:** Молодцы, дурхIни! Лебтанилра барили саби хIянчи. Дебали дахъал прилагательноеби далули сай \_\_\_\_\_\_\_(*ученикла у)*

**Учитель**: ХIушани дурибти предложениебазирад прилагательноеби декIардирехIе.

Масала: ГIяхIси гьалмагъ ца дуслира варгес хIейрар,

амма ца сягIятли ветахъахъес вирар. *Чи? гьалмагъ, гьалмагъ сегъуна? гIяхIси.*

**Учитель**: Гили сар хIушаб дугьби, дархьли кадатурли предложение барая. *(доскаличи слайд лябкьян)*

***(Сунела у ахъили дугьаизурсилис илини мурталра шалати, разити дяхI кадурцу)***

**Хъули хIянчи:** *(Гьарил дурхIяли чус дигуси хIянчи декIарбиру.)*

-Жагали бучIути дурхIнас: БелкIес «Нушала шилизи яни бакIиб» бикIуси сочинение.

-Ургала даражаличил бучIути дурхIнас: ХIянчи 102.

 *Прилагательноеби дакIахъили, гьалмагъдешличила текст цалабяхъяя.*

-ВайтIа бучIути дурхIнас: ХIянчи 104.

*Ишди предложениеби черделкIеная. Прилагательноели чиди суайс жаваб лугулил ва предложениела чиди член сабил, бурая*.

1)БугIярси яни бакIиб. 2) ЦIудара дирихь багьарбиуб. 3) ВацIализибад биштIаси гIяра дурабухъун. 4) ХIеб шиниша дегIнуби датдухъун. 5) Дубурличи чяртIа дякь аркьули саби. 6) Юртлис дебати къапу дариб. 7) Нешли халаси корзинка асиб. 8) Дуги клублизи бахъал адамти цахIнабикиб. 9) Даг базарличи камти адамти цахIнабикилри

**Учитель:** ИшбархIила дарслизибад хIушаб се гIяхIизурра, селичила багьурра хIушани? *(ДурхIнала жавабти)*

**Учитель:** Нушала даср ахирличи кабиули саби.

Баркалла! БархIи гIяхIбиаб!

Класслизи заб дарахъили дарс таманбирехIе. Гъагулти дакIили сари, алавси мер цIударбиубли саби, кIант1ури дак1иб. Забли урзесбях1иб, чяхI или заб дакIиб. *(хъатбяхъили дарс таманбирар)*